### | | | | --- | --- | | | | | --- | | **Byråd** 20. marts 2018 Sagsnr. 710-2010-49026 Dok.nr. 710-2018-50220 Sagsbehandler DPMJAL | | 35.                 Forslag om økonomisk tilskud til pasning af egne børn - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag |  |

###

**SAGENS INDHOLD**

På vegne af Venstre har Byrådsmedlem Åbjørn Lassen (V)
sendt følgende forslag til Byrådets behandling:

**’Forslag om økonomisk tilskud til pasning af egne børn**

I [adresse] er fritvalgsordningen på
dagtilbudsområdet ikke fuldt udrullet, da muligheden for at passe eget barn med
kommunalt tilskud ikke er en del af kommunens tilbud. Det ønsker Venstre at
ændre, og derfor fremsætter vi forslaget om, at Byrådet med hjemmel i dagtilbudslovens
regler skal beslutte, at forældre kan vælge økonomisk tilskud til pasning af
egne børn i stedet for en plads i dagtilbud.

For Venstre er det vigtigt, at forældre har frihed til at
vælge det pasningstilbud, der passer bedst til den enkelte familie og til det
enkelte barn. [adresse] er en kommune, der heldigvis har mange børn, men
som også ønsker at tiltrække eksempelvis børnefamilier. I en tid, hvor der helt
generelt stilles store forventninger og krav til vore børnefamilier, der modsat
også har forventninger om en god kommunal service, så er det nødvendigt at
skabe gode rammer og så stor fleksibilitet som muligt. Derfor skal pengene
efter vores opfattelse følge barnet.

Ud
over disse hovedbegrundelser er der nogle positive sidegevinster ved forslaget:

1. Der er p.t. pres på 0-2-årsområdet og deraf følgende
vanskeligheder med at rekruttere et tilstrækkeligt antal dagplejere. Forslaget
vil skabe flere valgmuligheder for forældrene og derved tage en smule af
presset på området.

2. Der kan maksimalt gives et tilskud på 85 % af den billigste
nettodriftsudgift i dagtilbuddet, og derved kommer forslaget ikke til at forøge
kommunens udgifter – tværtimod.

**Lovgrundlag**

Ifølge dagtilbudslovens § 86 kan Byrådet beslutte, at
forældre med børn i alderen 24 uger og indtil barnets skolestart kan få
mulighed for at vælge økonomisk tilskud til pasning af egne børn i stedet for
en plads i dagtilbud. Byrådet kan beslutte, at denne mulighed kun skal gælde en
bestemt aldersgruppe, f.eks. 0-2 år.

Ansøgere skal opfylde visse betingelser for at kunne indgå i
ordningen, herunder skal ansøgeren have
tilstrækkelige danskkundskaber til at kunne udvikle barnets dansksproglige
kompetencer, jf. lovens § 87. Ordningen forudsætter derfor visitation,
ligesom kommunen fortsat har en tilsynsforpligtelse over for de børn, der er
omfattet af ordningen.

Der
kan maksimalt gives tilskud til tre børn i den samme husstand, og tilskuddet
kan gives for én samlet periode på minimum 8 uger og maksimalt 1 år, jf. lovens
§ 88. Tilskuddet kan endvidere maksimalt udgøre 85 pct. af den billigste
nettodriftsudgift i et dagtilbud til samme aldersgruppe i kommunen, jf. lovens
§ 89, stk. 2.

**Økonomi**

Som
anført under lovgrundlaget, så vil forslaget ikke få økonomiske merudgifter for
kommunen.

For
Venstre er det vigtigt, at forældre har frihed til at vælge det pasningstilbud,
der passer bedst til den enkelte familie og til det enkelte barn. Vi går ind
for, at pengene skal følge barnet.’

**INDSTILLING**

Borgmesteren indstiller til Byrådet:

1.    At sagen drøftes.

**BESLUTNING**